open-index/open-wikipedia-markdown huggingface dataset:
Vesikütuseelement

**Vesikütuseelement** on mittetoimiv igiliikuri konstruktsioon, mille töötas välja Stanley Alley Meyer (1940–1998). Meyer uskus, et vesikütuseelement võimaldab kasutada bensiini asemel kütusena vett. Meyeri väited vesikütuseelemendi abil töötava auto kohta kuulutati 1996. aastal Ohio kohtus petturluseks.

### Stanley Allen Meyer

Meyeri väidetav vesikütuseelement eraldas vee vesinikuks ja hapnikuks ning põletas energia tootmiseks vesinikku, taastades veemolekulid. Meyer kinnitas, et seade vajab elektrolüüsi teostamiseks vähem energiat kui bensiinimootoriga auto ning kasutas elektrolüüsi jaoks hapnikku ja vesinikku sisaldavat Browni gaasi segu. Selline seade eirab termodünaamika seadusi, olles igiliikur. 

Stanley Meyer kasutas oma patentides termineid "kütuselement" või "vesikütuseelement", viidates seadmele, kus vesi toodab energiat elektrolüüsi teel. Sellist seadet nimetatakse tavaliselt elektrolüütiliseks elemendiks. Meyeri 1990. aasta patendis nimetatakse seadet "vesikütuseelemendi agregaadiks", mis koosneb veekondensaatorist ja toodab energiat elektrolüüsi teel. Meyeri veekütuselement tarbis elektrit, mitte ei tootnud seda. 

## Meediakajastus

Ohio telejaama uudistesaates demonstreeris Stanley Meyer enda ehitatud sõidukit, väites, et selle kütuse tootis tema leiutatud vesikütuseelement. Ta ütles, et sõiduks Los Angelesest New Yorki piisab vaid 100 liitrist veest. Tema väiteid kritiseeris Philip Ball, nimetades Meyeri põhimõtteid pseudoteaduseks. Kaks investorit süüdistasid teda petturluses ning kaebasid Meyeri kohtusse. Meyer suri ootamatult 1998. aastal restoranis einestades, mis tekitas spekulatsioone tema surma põhjuste kohta. Meyeri vend kahtlustas mõrva, kuid ametlikuks surmapõhjuseks kuulutati kõrge vererõhk ja ajuaneurüsm.

## Patendid
Meyeri patendid on aegunud. Tema leiutised on nüüd piiranguteta ja autoritasudeta avalik omand, mis on kõigile kasutada.  Ükski mootori- ega sõidukitootja ei ole Meyeri ideid kasutusele võtnud.   

## Viited

## Välislingid
* 
* Stanley Meyer biography from waterpoweredcar.com
* Fuel for fraud or vice versa? (On Stanley Meyer)&nbsp;— summary of the article in *New Energy News*.
* Meyer's rebuttal letter to New Energy News.
Arthur Behrsing

**Arthur Alfred Behrsing**, pseudonüüm **Erich Grote** (17. jaanuar 1873 vkj Velēna – 26. juuni 1929 Köln) oli baltisaksa ja eesti pedagoog, kunstikriitik, kirjanik, tõlkija ja näitleja.

Arthur Behrsing sündis Liivimaa kubermangus Velēna külas (sks k *Wellan*) läti päritolu kirikuõpetaja Peter Behrsingi ja Charlotte Knappe pojana. Õppis Riia kubermangugümnaasiumis ning 1893.–1896. aastal Tartu Ülikoolis usuteadust ning 1901. aastal Jena Ülikoolis.  

Alates 1897. aastast töötas koduõpetajana Liivimaal ja Saksamaal, sh aastatel 1902–1907 Paide lähedal Prääma mõisas, kus juhatas ka käsitöökursusi ja korraldas Paides kunstinäitusi. 

1902. aastal abiellus hilisema keeleteadlase Helene Siegfriediga. 

1907.–1921. aastal elas Tallinnas ning töötas aastail 1907–1914 Tallinna Hansakooli, 1915–1920 Tallinna Toomkooli ja 1919–1920 Eliisekooli õpetajana ning 1920/21. aastal Tallinna Hansa-kooli juhatajana. 1921. aastal kolis Viljandisse ja töötas aastail 1921–1927 Viljandi Saksa Gümnaasiumi juhatajana. Seejärel kolis Võrru ja oli aastail 1927–1929 Võru Õpetajate Seminari saksa keele ja käsitööõpetaja. 26. juunil 1929 suri Kölnist Inglismaale reisides äkksurma. 

1906.–1914. aastal avaldas baltisaksa ajakirjanduses (peamiselt ajalehes "Revalsche Zeitung") asjatundlikke kunstinäituste arvustusi, milles jälgis sümpaatiaga ka eesti kunsti arengut. Käsitles baltisaksa ja eesti kirjandust, kirjutas luuletusi ja näidendeid. Tõlkis eesti kirjandust saksa keelde, mh August Gailiti romaani "Nipernaadi".

Alates 1908. aastast oli Eestimaa Kirjanduse Ühingu liige.

## Viited
Olga Berendsen

**Olga Berendsen** (sündinud **Olga Paris**, 9. detsember 1916 (vkj) Moskva – 6. november 2003 New York) oli Eesti ja Ameerika Ühendriikide kunstiajaloolane ja pedagoog. 

Olga Berendsen sündis Tartu Ülikooli keemiaprofessori August Parise (1888–1944) tütrena Moskvas. Tema onu oli Eesti kunstiajaloolane Rudolf Paris (1896–1973). 1920. aastal opteeris perekond Eestisse. Olga Paris lõpetas 1935. aastal Tartu tütarlastegümnaasiumi ning õppis seejärel aastail 1935–1943 vaheaegadega Tartu Ülikoolis kunstiajalugu. Tema õpetajateks olid Sten Karling ja Voldemar Vaga. Lõpetas Tartu Ülikooli kunstiajaloo magistrina väitekirjaga Johann Wilhelm Krausest. Aastail 1938–1939 täiendas end erialaselt Pariisis Sorbonne'i ülikoolis. Aastail 1941–1944 oli Tartu Ülikooli kunstiajaloo instituudi assistent.

Teise maailmasõja ajal, 1944. aastal põgenes koos ema ja õega Saksamaale ja elas üle Dresdeni pommitamise. Pärast sõda töötas aastail 1947–1948 Frankfurdis Ameerika Ühendriikide sõjaväe peakorteris ameerika kooli saksa keele õpetajana. 1948–1949 oli Lutheri kiriku maailmateenistuse (Lutheran Church World Service) ümberasumise korraldajana. 1949. aastal emigreerus Ameerika Ühendriikidesse ja asus New Yorgis tööle Lutheri kiriku ümberasumise teenistusse (Lutheran Resettlement Service in New York).

1951–1956. aastal õppis New Yorgi Ülikooli Kaunite Kunstide Instituudis (Institute of Fine Arts) tuntud ameerika kunstiteadlase Richard Krautheimeri juures kunstiajalugu. 1953. aastal asus Berendsen tööle kunstigaleriis French & Company raamatukoguhoidja ja uurijana. 1958–1960. aastal töötas ta New Yorgi Cooperi Ühingu Muuseumis (Cooper Union Museum) kuraatori assistendina. 1962. aastal kaitses New Yorgi Ülikoolis doktorikraadi väitekirjaga 16.–17. sajandi Itaalia surnuvankrite kaunistamisest (16.–17. Century Italian Catafalques). 1960–1965. töötas vaheajaga Ohio Ülikooli kunstiajaloo õppetoolis. 1965. aastal siirdus sealt New Jersey Rutgersi Ülikooli kunstiosakonda, kus asutas 1970. aastal kunstiajaloo doktoriõppe programmi ja oli selle juhiks. Töötas Rutgersi Ülikoolis kuni pensioneerumiseni 1984. aastal. 

Alates 1960. aastast oli Berendsen Ameerika Kõrgkoolide Kunstiühingu (College Art Association) liige ning 1989. aastast Lakewoodis, New Jerseys asuva Eesti Arhiivi juhatuse esimees. 

Berendsen uuris itaalia barokk-kunsti (I primi catafalchi del Bernini....– Immagini del Barocco, Roma, 1982). Eesti kunstist käsitles peamiselt 20. sajandil loodut ja pööras peatähelepanu väliseesti graafikale (Eduard Rüga graafikuna – E. Rüga: graafik ja maalija, Rooma, 1980; Agaate Veeber – "Triinu", 1990, nr 150; Harry Nurmet – "Triinu", 1994, nr 165). Berendsen on avaldanud leksikoni "Välis-Eesti kunstnikke" (Rooma, 1980, koos M. Puhmi ja Vello Saloga) ja 1970. aastaist pagulaskunstnike loomingu arvustusi (peamiselt ajalehes "Vaba Eesti Sõna"). 

Pärast Nõukogude Liidu lagunemist ja Eesti Vabariigi iseseisvuse taastamist käis Berendsen korduvalt Eestis ja kohtus Tartus ka oma kunagise õpetaja Voldemar Vagaga. 

Olga Berendsen on maetud Kensico surnuaia eestlaste matmispaigale Valhallas New Yorgi osariigis.

## Viited
Baltiiski väin

**Baltiiski väin** (varem ka **Pillau väin**, saksa keeles *Pillauer Tief*, poola keeles *Cieśnina Piławska*, vene keeles *Балтийский пролив*) on väin, mis ühendab Läänemere lõunasopis asuvat riimveelist Wisła lahte ja Gdański lahte. Väina mõlemad kaldad kuuluvad tänapäeval Venemaa Kaliningradi oblastile, selle põhjakaldal asub Baltiiski sadamalinn koos Vene sõjalaevastiku baasiga.

Baltiiski väin tekkis 1497. aastal, kui tugev tormituul, lained ja hoovused kandsid selles kohas osa kitsast liivaluitelisest Wisła maasäärest täielikult ära merre. Väina laiendati 1960. aastatel 400 m laiuseks ja 12 m sügavuseks. 

Kuni 2022. aastani pääses Wisła lahelt laevatades Gdański lahele ning avamerele ainult läbi Baltiiski väina. Aastatel 2019–2022 rajati Poola territooriumile (teine) Wisła maasääre kanal.
ZOTAC

**ZOTAC Technology Limited** on Hongkongis asutatud ettevõte, mis toodab arvuteid ja nende lisaseadmeid. Ettevõtte tooteportfelli kuuluvad graafikakaardid, miniarvutid, pooljuhtkettad, emaplaadid ja muud arvutitarvikud. ZOTAC-i tooted valmivad firma emaettevõtte PC Partner tehastes Dongguani linnas Hiinas.

## Ajalugu
### Graafikakaartide tootmise algus

ZOTAC-i asutas firma emaettevõte PC Partner 20. juulil 2005, kuigi brändi hakati kasutama alles 2006. aastal. Firma nimi on lühend, mis tuletati ingliskeelsetest sõnadest *zone* ja *tact*. ZOTAC-i esimene toode oli 2007. aastal turule toodud GeForce 7300GT graafikakaart. Aja jooksul on ettevõte toodete valikut laiendanud, kuid graafikakaardid on jätkuvalt üks ZOTAC-i peamisi tootegruppe.

Esialgu tegeleski ZOTAC riistvara tootmisega, keskendudes just graafikakaartidele. Firma väitel oli ZOTAC esimene graafikakaartide tootja, mille tooted on alates 2008. aastast tulnud juba tehasest ülekiirendusega (*overclock*).

### Miniarvutite turule toomine

2008. aastal valmis MAG ND01 – esimene paljudest ettevõtte miniarvutitest. 2014. aastal tõi ZOTAC turule oma esimese passiivse jahutusega ZBOX C-seeria miniarvuti, mille jahutussüsteemis puudusid liikuvad osad. Samal aastal tuli firma välja esimese arvutimänguritele ja võimsamat graafilist nõudlust vajavatele tarbijatele suunatud ZBOX E-seeria miniarvutiga. Hilisematel ZBOX E-seeria eksemplaridel on kas eraldiseisev sülearvuti või siis standardmõõdus vahetatav graafikakaart.

Väiksem kõrvalepõige oli 2015. aastal konstrueeritud NEN nime kandnud Steam Machine mängukonsool. Kuigi olemuslikult oli ikkagi tegu kompaktse arvutiga, mille operatsioonisüsteem oli Valve'i Linuxil põhinev SteamOS. Ettevõtmine ei osutunud eriti edukaks ühelegi Steam Machine'i tootjale ja ZOTAC-i konsoolid kadusid peagi müügilt.

### Muude tegevussuundade areng

Lisaks graafikakaartidele ja miniarvutitele toodab ZOTAC emaplaate, mille üks varaseim mudel on 2008. aastal turule tulnud AMD Socket AM2+ ühilduvaid protsessoreid kasutav GF8300. Uuendusliku tootjana hakkas ZOTAC 2009. aastal esimesena pakkuma Nvidia Ion platvormi kasutavaid mini-ITX emaplaate, millel oli Intel Atom seeria protsessor ja GeForce 9300 või hilisem graafikaprotsessor. Ion platvormi kasutava GeForce graafikaga emaplaadi üllitamise tingis ZOTAC-i ja Nvidia partnerlus – ZOTAC toodab ainult Nvidia graafikakaarte.

2015. aastal avalikustas ettevõte esimesed ZOTAC-i pooljuhtkettad, millele lisaindusid 2016. aastal PCIe siiniga mudelid. Lisaks tõi firma 2017. aastal turule Thunderbolt 3 liidest kasutavad AMP BOX ja AMP BOX Mini graafikakaardi dokid sülearvutite jaoks, millest teisena nimetatu oli turustamise ajal kõige kompaktsem väline graafikakaardi dokk. ZOTAC suudab pakkuda erinevaid lisaseadmeid, sest ettevõtte emafirma PC Partner on originaalseadmete tootja.

## Viited

## Välislingid
Balanus crenatus

***Balanus crenatus*** on vääneljalaliste alamklassi kuuluv vähilaadne, üks tavalisemaid sublitoraalseid tõruvähke Põhjameres; asustab ka Läänemere lääne- ja lõunaosa, eriti Taani väinasid. Eesti merevetes pole liiki leitud.

## Kirjeldus
*Balanus crenatus*e lubikoda on umbes 2,5 cm läbimõõduga; koja kuus plaati on hästi eristatavad ja nende ülaserv on hambuline. Koda on ebasümmeetriline, küljelt vaadates paistab see olevat ühele küljele kaldu. Koja ava on laia rombi kujuline, avast paistvad koed kollaste ja purpursete vöötidega.

## Eluviis
Looma eluiga on ligikaudu poolteist aastat. *Balanus crenatus* on eelkõige sublitoraali liik, keda võib mõnikord leida ka kivide või längus rannakalju alt. Loom kinnitub nii kividele, limuste kodadele, merepõhjale kui ka tehissubstraadile. Ta võib elada nii lainetusele avatud kui ka lainetuse eest varjatus vetes ja talub ka vee madalamat soolsust kuni 14 psu.

## Levik
*Balanus crenatus* asustab Kirde-Atlandi meresid ja on tavaline liik Briti saarte rannikutel. Leide on ka Prantsusmaa läänerannikult Bordeaux'ni lõunas, Põhja-Ameerika idarannikult ja Jaapani läänerannikult.

## Viited
Thiago Braz

**Thiago Braz da Silva** (sündinud 16. detsembril 1993 Marílias) on Brasiilia teivashüppaja, olümpiavõitja.

Ta võitis 2012. aasta juunioride maailmameistrivõistlustel kuldmedali.

2014. aasta sisemaailmameistrivõistlustel Sopotis jäi Braz esimesena medalita, olles 5.75-ga neljas.

2016. aasta suveolümpiamängudel Rio de Janeiros tuli Braz Renaud Lavillenie ja Sam Kendricksi ees olümpiavõitjaks. Ta ületas finaalis teisel katsel kõrguse 6.03, millega parandas isiklikku rekordit 10 sentimeetriga ja püstitas Lõuna-Ameerika ja olümpiamängude rekordi.

2019. aasta maailmameistrivõistlustel Dohas sai ta tulemusega 5.70 5. koha.

2020. aasta suveolümpiamängudel Tokyos hüppas Braz finaalis 5.87 ja võitis Armand Duplantise ja Chris Nilseni järel pronksmedali.

2022. aasta sisemaailmameistrivõistlustel Belgradis võitis Braz Duplantise järel hõbemedali Lõuna-Ameerika siserekordiga 5.95. Maailmameistrivõistlustel Eugene'is oli ta tulemusega 5.87 neljas.

2023. aastal andis Braz positiivse dopinguproovi ja talle määrati võistluskeeld.

Brazi isiklik rekord on 15. augustil 2016 olümpiamängude finaalis hüpatud **6.03**.

## Viited

## Välislingid

*
Sametsirmik

**Sametsirmik** (*Macrolepiota excoriata*) on šampinjonilaadsete seltsi kuuluv seeneliik.

## Välislingid
*
Põhjamaade Veneetsia

**Põhjamaade-Veneetsia** on nimetus, mida on kasutatud mitmete Euroopa linnade kirjeldamiseks. Tavaliselt võrreldakse nn Põhjamaade Veneetsiaid Itaalia Veneetsiaga rohkete kanalite tõttu. Näiteks Amsterdami on nii kutsutud aastasadu, Eesti linnadest on Põhjamaade Veneetsiaks nimetatud Haapsalu. Aastal 1930 ilmus Tallinnas saksa kirjaniku Rosa Kaulitz-Niedecki raamat "Haapsalu – Põhjamaade Veneetsia".

## Loend
Mõned linnad, mida on kutsutud Põhjamaade Veneetsiaks.

## Vaata ka
* Idamaade Veneetsia
* Väike-Veneetsia (täpsustus)
* Monasterevin
* Venezuela

## Viited
Eesti (täielik ja kontrollitud) ajalugu

"**Eesti (täielik ja kontrollitud) ajalugu**" on Eesti Telefilmi ja ETV dokumentaalsari Eesti ajaloost. 

## Sarjast
Sarjas on kaheksa osa, mis kronoloogiliselt käsitlevad erinevaid perioode kaugemast teadaolevast minevikust kuni tänapäevani. 

Sarja saatejuht on näitleja Andrus Vaarik, režissöör Raivo Maripuu, stsenarist Tauno Vahter, toimetaja Kai Väärtnõu, kunstnik Siiri Taimla-Rannala ja animaator Tanel Rannala. 

Kaadrid on filmitud peamiselt 2023 suvel ja sügisel. Sari on filmitud üle Eesti ning Põhja-Lätis kokku umbes 175 võttepaigas ning peale saatejuhi humoorika alatooniga jutustava teksti ning animatsiooni on selles intervjuud umbes 60 Eesti ajaloolase ning erineva valdkonna asjatundjaga. 

Sari läks esimest korda eetrisse 23. veebruaril 2024.

## Tunnustus

* 2025 – EFTA võit kategoorias "Parim teletoimetaja" ehk Kai Väärtnõu
* 2025 – EFTA võit kategoorias "Aasta vormilooja televisioonis" ehk Raivo Maripuu
* 2025 – EFTA võit kategoorias "Aasta sisulooja televisioonis" ehk Tauno Vahter
* 2025 – EFTA võit kategoorias "Parim meelelahutussaade"

## Viited
Aleksander Allik

**Aleksander Allik** (29. mai 1868 Sikassaare – 4. märts 1953 Saksamaa) oli eesti apteeker ja Kuressaare linnapea. 

Ta õppis Kuressaare linna algkoolis ja Kuressaare gümnaasiumis. 1892–1895 õppis Tartu Ülikooli arstiteaduskonnas ja omandas farmaatsiamagistri kraadi (*mag. pharm*). 

1892.–1897. aastal töötas Tartu Ülikooli kliinikute apteegis ja apteegiõpilasena Peterburis. 1897. aastal läks Kuressaarde apteegi juhatajaks ja sai hiljem selle omanikuks. 

Oli aktiivne omavalitsuse tegelane. Tegutses Saare maavoliniku, linnavoliniku ja linnanõunikuna. 20. septembrist 1928 kuni 23. märtsini 1934 oli Kuressaare linnapea. 

Alates 1929. aastast oli ta Saksamaa konsul Kuressaares. 

Võttis osa Kuressaare Kaunistamise Seltsis ja Saaremaa Skaudisõprade seltsi tegevusest. Oli Saaremaa Skaudisõprade Ühingu abiesimees ja Kuressaare Meriskautide Suguharu auvanem. 

1941. aastal emigreerus Saksamaale.

## Viited
Tõlvtõvik

**Tõlvtõvik** (*Epichloë*) on seente perekond, mis kuulub sugukonda tungalteralised (*Clavicipitaceae*).

## Liike
**Epichloë typhina* – kõrreliste-tõlvtõvik

## Välislingid
*
Muḩammad Ishtayyah

**Muḩammad Ishtayya** (araabia keeles محمد اشتية; sündinud 17. jaanuaril 1958 Nabluses) on majandusteadlane ning Palestiina poliitik ja riigitegelane, erakonna Fataḩ liige. Ta oli 10. märtsist 2019 kuni 26. veebruarini 2024 Palestiina peaminister.

Aastatel 1976–1981 õppis ta Birzeiti Ülikoolis ärijuhtimist ja majandust. Ta sai aastal 1989 Sussexi Ülikoolist majandusdoktori kraadi. Aastast 2009 on ta töötanud Palestiina majandusarengu ja ülesehitusnõukogu ministrina.

Ta on arvukate publikatsioonide autor majanduse, politoloogia ja ajaloo vallas. Aktiivne läbirääkija Iisraeli-Palestiina konfliktis. Birzeiti Ülikooli õppejõud. Ta oli avalike tööde ja ehitusminister, siseminister (aastatel 2019–2022).

13. aprillil 2019 vannutati Shtayyeh ja tema kabinet ametisse. Uus valitsus koosneb peamiselt Mahmoud Abbasi Fatahi liikmetest. Teised parteid, nagu Palestiina Vabastamise Rahvarinne, on keeldunud valitsuses osalemast, kuna soovivad, et valitsus ühineks radikaalse islamistliku rühmitusega Hamas.

Teda peetakse konfliktis Iisraeliga kahe riigi lahenduse toetajaks.

Kui 55-liikmelise Aafrika Liidu riigipead kogunesid veebruaris 2022 kahepäevasele tippkohtumisele, kutsus Shtayyeh Aafrika Liitu üles tühistama Iisraeli vaatlejastaatust.

26. veebruaril 2024, keset käimasolevat sõda Iisraeli ja Hamasi vahel ning selle levikut Läänekaldale, teatas Shtayyeh, et astub tagasi, viidates rahulolematusega piirkonnas valitseva olukorraga ning vajadusele "uue valitsus- ja poliitilise lepingud.", samuti Palestiina omavalitsuse kontrolli täielik laiendamine Palestiina territooriumide üle.
Mihhailovsk

**Mihhailovsk** on linn Venemaal Stavropoli krais, Špakovskoje rajooni keskus. Asub Tašla jõe ääres Stavropolist vahetult põhja pool.

Linn on asutatud 1784. aastal. Linnaõigused sai 1999. aastal.

2010. aastal oli linnas 70 981 elanikku, 2023. aastal oli linna elanike arv 112 793.

## Viited

## Välislingid

*http://www.mihailovsk-city.ru/
Pentti Pesonen

**Pentti Pesonen** (7. aprill 1938 – 22. veebruar 2024) oli soome murdmaasuusataja.

Zakopanes 1962. aastal peetud maailmameistrivõistlustel võitis ta 4x10 km teatesõidus hõbemedali.
Cylindrobasidium evolvens

***Cylindrobasidium evolvens***, ka *Cylindrobasidium laeve*, on šampinjonilaadsete seltsi kuuluv liik seeni.

Seen kasvab kase ja haava kändudel või mahamurdunud tüvedel, samuti erinevate lehtpuude peentel okstel.

## Välislingid
*
Kuningšampinjon

**Kuningšampinjon** (*Agaricus augustus*) on seeneliik šampinjoniliste sugukonna šampinjoni perekonnast. 

## Välislingid
*
Sleeping Sun

**"Sleeping Sun"** on soome sümfoonilise ''metal''<nowiki/>'i ansambli Nightwish neljas singel. See avaldati koos kolme teise lauluga 2. augustil 1999. Plaadi avaldamine oli ajastatud 11. augustil 1999 toimunud täieliku päikesevarjutuse ajaks.

2005. aastal salvestas ansambel laulu uuesti ja see sisaldus nende albumil "Highest Hopes: The Best of Nightwish". 

"Sleeping Sun" oli edukas Soomes, kus seda müüdi üle 5000 eksemplari ja see jõudis edetabelites teisele kohale, ning Saksamaal, kus seda müüdi üle 15 000 eksemplari ja edetabelites oli see 69. kohal. 

Laulu jaoks tehtud muusikavideo salvestati Soomes Ivalos ja Inari järve ääres 1999. aasta juulis.

Laulu 2005. aasta versiooni jaoks tehti uus muusikavideo, milles Tarja Turuneni kujutatakse valküürina, kes kõnnib lahinguväljal, mida täidavad teiste ansambliliikmete mängitud surevad ja haavata saanud sõdurid.

## Lood
#"Sleeping Sun" – 4:01
#"Walking in the Air" (Howard Blake'i kaver) – 5:28
#"Swanheart" – 4:44
#"Angels Fall First" – 5:34

## Esitajad
* Tarja Turunen – vokaal
* Tuomas Holopainen – klahvpillid
* Emppu Vuorinen – kitarrid
* Marko Hietala – basskitarr
* Jukka Nevalainen – trummid

## Viited
Sonne

"**Sonne**" ('päike') on Saksa rokkansambli Rammsteini laul. Lugu ilmus 2001. aasta veebruaris ja see oli nende albumi "Mutter" esimene singel.

"Sonne" muusikavideos mängivad ansambliliikmed seitset pöialpoissi, kes Lumivalgekese jaoks kulda kaevandavad. Lumivalgekest kehastab vene näitleja Julia Stepanova.

## Lood
#"Sonne" – 4:32
#"Adios" – 3:48
#"Sonne" (Clawfinger K.O. Remix) – 4:11
#"Sonne" (Clawfinger T.K.O. Remix) – 5:52
#"Sonne" (Instrumental) – 4:31

## Viited
Marcus Holmgren Pedersen

**Marcus Holmgren Pedersen** (sündinud 16. juulil 2000 Hammerfestis) on Norra jalgpallur, kes mängib paremkaitsjana Itaalia kõrgliigaklubis Sassuolo.

Norra kõrgliigas debüteeris ta 2018. aastal Tromsø meeskonnas. 2020. aasta veebruaris liitus ta Norra kõrgliigaklubiga Molde.

2021. aasta juunis sõlmis ta viieaastase lepingu Hollandi kõrgliigaklubiga Feyenoord. Hooajal 2022/23 tuli ta Feyenoordiga Hollandi meistriks. 2023. aasta augustis läks ta Feyenoordist laenule Sassuolosse.

Norra jalgpallikoondises tegi Pedersen debüüdi 1. septembril 2021 MM-i valikmängus Hollandi vastu.

## Saavutused
;Feyenoord
*Eredivisie: 2022–23
*UEFA Euroopa Konverentsiliiga: Teine koht 2021–22

## Viited
Sufjan Stevens

**Sufjan Stevens** (sündinud 1. juulil 1975 Detroitis) on USA laulja ja multiinstrumentalist.

Ta sündis ja kasvas üles Michigani osariigis. Ta on lõpetanud Michigani osariigis Hope College'i ja New Yorgis loovkirjutamise alal The New Schooli.

Tema debüütalbum "A Sun Came" ilmus 2000. aastal. Selle andis välja plaadifirma Asthmatic Kitty, mille ta oli aasta varem koos kasuisaga asutanud. Tema teine stuudioalbum "Enjoy Your Rabbit" (2002) on laulutsükkel, mis on inspireeritud Hiina sodiaagimärkidest. 2003. aastal ilmunud ''indie''-folgi-stiilis "Michigan" on kontseptalbum, mille läbivaks teemaks on Stevensi koduosariik Michigan.

Laiema tuntuse saavutas Stevens 2005. aastal ilmunud kontseptalbumiga "Illinois", mis on Illinoisi osariigi teemaline. Algselt pidi see olema teine osa albumite sarjast, mis pidanuks hõlmama kõiki USA osariiki, kuid hiljem kinnitas Stevens, et see plaan oli välja käidud vaid tähelepanu tõmbamiseks. "Illinois" sai kriitikutelt kiita köitvate laulusõnade ja keeruliste orkestreeringute poolest. Mitmed muusikaväljaanded nimetasid selle 2005. aasta kõige paremaks albumiks, samuti üheks parimaks 2000. aastate albumiks.

2010. aastatel ilmunud albumeid "The Age of Adz" (2010) ja "Carrie & Lowell" (2015) nimetati samuti nii vastavate ilmumisaastate kui ka kogu kümnendi parimate albumite seas. "The Age of Adz" oli Stevensi eelmiste albumitega võrreldes oluliselt elektroonilisem. Albumi "Carrie & Lowell" laulud räägivad Stevensi jaoks väga isiklikest teemadest ning inspireeritud eeskätt tema 2012. aastal surnud emast Carrie'st ning Stevensi ja Carrie teise abikaasa vahelisest suhtest.

2017. aastal lõi Stevens kolm laulu filmile "Kutsu mind oma nimega" ("Call Me by Your Name"). Filmis kõlanud laul "Mystery of Love" nomineeriti parima filmilaulu Oscarile ja Grammy auhinnale.

Stevens on välja andnud eri stiilides albumeid, mis ulatuvad elektroonilisest "The Age of Adzist" ja *[[lo-fi]]*-folgi "Seven Swansist" kuni orkestreeritud "Illinoisi" ja jõuluteemalise albumini "Songs for Christmas" välja. Ta kasutab erinevaid instrumente, sageli mängib ta neist paljusid samal salvestusel ise. Stevensi muusika on samuti tuntud selle poolest, et see käsitleb paljusid teemasid, eriti religiooni ja spirituaalsust. Stevensi kümnes ja seni viimane stuudioalbum "Javelin" ilmus 2023. aasta oktoobris.

## Diskograafia
;Stuudioalbumid
*"A Sun Came" (2000)
*"Enjoy Your Rabbit" (2001)
*"Michigan" (2003)
*"Seven Swans" (2004)
*"Illinois" (2005)
*"The Age of Adz" (2010)
*"Carrie & Lowell" (2015)
*"The Ascension" (2020)
*"Convocations" (2021)
*"Javelin" (2023)

;Kogumikalbumid
*"The Avalanche" (2006)
*"Songs for Christmas" (2006)
*"Silver & Gold" (2012)

;Koostööalbumid
*"Planetarium" (2017) (koos Bryce Dessneri, Nico Muhly ja James McAlisteriga)
*"The Decalogue" (2019) (koos Timo Andresiga)
*"Aporia" (2020) (koos Lowell Bramsiga)
*"A Beginner's Mind" (2021) (koos Angelo De Augustine'iga)
*"Reflections" (2023) (koos Timo Andresi ja Conor Hanickiga)

## Viited
Beroe cucumis

***Beroe cucumis*** on keskmise suurusega ja pikkusesse väljavenitatud kujuga pelaagiline kammloom, kes elutseb põhjapoolkera ookeanides ja meredes, sh Põhjameres. Eelkõige merelist keskkonda eelistavat liiki on leitud ka Läänemere vetes.

## Kirjeldus
*Beroe cucumis* on kurki või melonit meenutava pikliku kujuga. Keha on täiesti läbipaistev ja umbes 15–16 cm pikk. Kehal on kaheksa ripsmetega kammplaadikeste rida, mille abil loom ujub; kammplaadikeste iridestsents on nähtav päevavalguses, öösel need fosforestseeruvad.

*Beroe cucumis* on röövloom, kes toitub zooplanktonist ja teistest kammloomadest, eriti tavaline saakloom on *[[Bolinopsis infundibulum]]*. Erinevalt ameerika kammloomast või meritikrist puuduvad tal kombitsad ja ta neelab saagi oma suure suuavaga tervelt alla.

## Levik
Liiki on leitud Atlandi ookeani põhjaosas ja Põhja-Jäämeres nii Euroopa kui ka Põhja-Ameerika rannikutel, aga vähem ka Jaapanist ja lõunapoolkera rannikutelt Lõuna-Ameerikas ja Austraalias.

Soolast merevett eelistavat liiki on leitud ainult Läänemere lääneosas.

## Viited
Bolinopsis infundibulum

***Bolinopsis infundibulum*** on keskmise suurusega pelaagiline kammloom, keda võib kohata põhjapoolkera rannikute lähedal, eriti Põhjameres. Liik eelistab soolast merevett, kuid teda on leitud ka Läänemere vetes.

## Kirjeldus
*Bolinopsis infundibulum* võib kasvada kuni 15 cm pikaks. Keha on läbipaistev või harukordadel kergelt piimjasvalge. Kehal on kaheksa kammplaadikeste rida, mille abil loom ujub; neli rida neist on pikad ja neli lühikesed. Kammplaadikesed tekitavad liikudes päevavalguses iseloomuliku iridestseeruva efekti, öösel iseloomustab neid fosforestsents.

Kammloomal on saagi tabamiseks kaks lühikest narmalist kombitsat. Suu ümber on kaks lapatsit või sagarat, suu vastasotsas on keha nürija tipu kujuline. Liik on röövtoiduline. *Bolinopsis infundibulum* sööb aerjalalisi, krilli ja muud zooplanktonit. Püütud saak suunatakse limaga kaetud lapatsite vahele suu suunas ripsmeliste struktuuride abil, mis transpordivad saagi suhu.

## Viited
Sügis sanatooriumis

"**Sügis sanatooriumis**" on ansambli Kosmikud album, mis ilmus 2017. aastal.

## Lood

# "Õnnetus" – 10:52
# "Sügis sanatooriumis" – 4:00
# "Sõbral külas" – 6:07
# "Pärsia vaip" – 4:07
# "Spritz!" – 6:15
# "Kõigil on alati õigus" – 5:15
# "Sanitarmasin" – 6:00
# "Leinapealinn" – 3:20
Villa asulakohad

**Villa kiviaja asulakohad** asuvad Võrumaal, Võru vallas, Villa külas, Võhandu jõe paremal kaldal. 

Tegemist on kolme asulakohaga, mis kõik on arvele võetud arheoloogiamälestisena.
## Välislingid
* Villa I kiviaja asulakoht kultuurimälestiste riiklikus registris
* Villa II kiviaja asulakoht kultuurimälestiste riiklikus registris
* Villa III kiviaja asulakoht kultuurimälestiste riiklikus registris
Alexander Stadium

**Alexander Stadium** ehk **Alexanderi staadion** on Inglismaal Birminghamis Perry Parkis asuv kergejõustikustaadion. Seal korraldati kergejõustiku ning 2022. aasta Rahvaste Ühenduse mängude ava- ja lõputseremoonia. Muude seal toimuvate võistluste hulka kuuluvad iga-aastane Briti Grand Prix aastatel 2011–2019 ja 2022, amatööride kergejõustikuliidu meistrivõistlused, 1998. aasta puuetega inimeste kergejõustiku maailmameistrivõistlused ja Inglismaa koolide kergejõustikumeistrivõistlused. Staadion võõrustab alates 2023. aastast ka Midlands Hurricanesi ragbiliiga meeskonda.

Staadioni ehitus algas 1975. aastal ja staadion avati 1976. aastal. Staadion kuulub Birminghami linnavolikogule kes seda haldab. Birchfield Harriers (Birchfield Harriers on 1877. aastal asutatud kergejõustikuklubi) kasutab seda oma kodustaadionina, asendades oma endise kodu Alexanderi spordiväljakul. Staadion läbis aastatel 2019–2022 renoveerimise, et valmistada see ette Rahvaste Ühenduse mängude korraldamiseks.
Linnaökoloog

**Linnaökoloog** on ametikoht ja selle täitja linnavalitsuse juures, kelle ülesandeks on linna ökoloogilise seisukorra ülevaatamine ja linna planeeringute ökoloogiliste tahkudega tegelemine.

Ka Eestis on olnud linnaökolooge. Näiteks 1980. aastail oli Tartu linnaökoloog Mart Külvik ja 1990. aastail Pärnu linnaökoloog Indrek Ranniku.

Teises tähenduses on linnaökoloog linnaökoloogiaga tegelev eriteadlane. 

## Vaata ka
*säästev linnaplaneerimine
Turbaala

**Turbaala** on kõik kuitahes paksu turbalasundiga kaetud maastiku osad, sõltumata sellest, kas seal turba ladestumine jätkub, on katkenud või turbalasund hoopiski degradeerub.

## Viited
2026. aasta Euroopa meistrivõistlused kergejõustikus

**2026. aasta Euroopa meistrivõistlused kergejõustikus** peetakse 27. korda 3.-9. augustini 2026. aastal Ühendkuningriigis Birminghamis Alexanderi staadionil. (Kuupäevad pole kinnitatud).

See on esimene kord, kui Briti linn korraldab kergejõustiku Euroopa meistrivõistlused, kuigi Birmingham on võõrustanud palju kõrgetasemelisi üritusi, sealhulgas 2007. aasta kergejõustiku sisemeistrivõistlused, 2003. ja 2018. aasta IAAF-i sisemaailmameistrivõistlused ning 2022. aasta Rahvaste Ühenduse mängud. Aleksandri staadion renoveeriti aastatel 2019–2022 ja sellel on kaks alalist tribüüni, mis mahutavad 18 000 istekohta, suurürituste jaoks on võimalik suurendada 40 000 istekohta.

11. novembril 2022. aastal valis Euroopa Kergejõustikuliit (EAA) Poolas Varssavis toimunud nõukogu koosolekul Birminghami. Briti linn valiti välja pärast seda, kui Ungari pealinn Budapest loobus pakkumisest. Eelnevalt, 2022. aasta juunis, oli EAA teatanud, et 2026. aasta kergejõustiku Euroopa meistrivõistlused peetakse eraldiseisvana mitmevõistluse EM-ist eraldi, mille raames toimusid need viimati aastatel 2018 ja 2022. aastal
Peter Friedrich von Meyer

**Peter Friedrich von Meyer** (23. jaanuar 1725, Vändra –  veebruar 1784; maeti 28. aprillil 1784 Võduveres) oli Venemaa sõjaväelane (kapten) ning Võduvere mõisnik.

*Artikkel on täiendamisel seoses 2025. aastal ilmunud uute arhiiviallikate ja dokumentide avalikuks tulekuga,
* 
*kõik kuupäevad [[vkj]]; [[ukj]] [[1701]]–[[1800]] a. + 11 p., alates [[1801]] a. + 12 päeva*.

Peter Friedrich von Meyer oli major Carl Gustav von Meyeri ja Vändra mõisa pärijanna Johanna Regina von Meyeri (sündinud Bennet) noorim poeg.

## Perekond
Peter Friedrich von Meyer abiellus 2. septembril 1752 Harju-Jaanis Sophia Helena von Handtwigiga (1734, Kiviloo – 1784, Võduvere).

Sophia Helena oli Kiviloo mõisniku Georg Adolf von Handtwigi († 1752) ja Ewa Margaretha von Baumgarteni (1706–1782) (Joachim Baumgarteni pojatütar) vanim tütar ning kindralporutšik Karl Reinhold von Handtwigi (1737–1792) õde. 

Abielust sündisid:

*Johanna Margaretha von Meyer (1753, Kiviloo – 1788, Võduvere)
*Sophia Helena von Meyer (1755, Kiviloo – ?, Inju) ; ⚭ (1785) Kadrinas nõbu leitnant Gustav Heinrich von der Borgega (1752–1830)
*Anna Elisabeth von Meyer (1757, Kiviloo – ?)
*Eva Charlotte von Meyer (1763, Kiviloo – 1827, Tallinn); ⚭ (1786) Toris Peter Reinhold von Siversiga
*Carl Adolph von Meyer (1766, Kiviloo – ?), Vene sõjaväelane, Kaasani kürassiiride rügemendi rittmeister (1794); ⚭ Helena Louisa von Erdmanniga, abielust sündis poeg Peter Georg von Meyer (24. aprill 1794, Vaidava – ?)
*Peter Friedrich von Meyer (1768, Kiviloo – ?), Vene sõjaväelane (major); ⚭I (1791) Charlotte Helene Euphrosyne von Smitteniga (1775–1855), ⚭II briti päritolu Maria Stoatsiga
*Reinhold Wilhelm von Meyer (vene k. *Рейнгольд Петрович Мейер*, ka *Василий Федорович Мейер*); 30. jaanuar 1774, Võduvere – 30. juuli 1819 **?**), Vene sõjaväelane, Peterburi Suurtükiväe ja Inseneride Aadli Kadetikorpuse kadett - junkur (1787), 2. Jäägrirügemendi staabiohvitser, alates 12.12.1807 alampolkovnik, 21. jalaväediviisi rügementide reservpataljonide brigaadiülem (20.10.1812 – “1813-1814”), sisekaitsevägede Grodno jalaväerügemendi ülem (alates 03.05.1816), Püha Anna ordeni 4. klassi- ja 2.klassi (kaunistatud teemantitega 30.07.1819) kavaler (13.07.1799 / 18.09.1799), Püha Georgi ordeni 4. klassi ja kuldmõõga kavaler (20.05.1808),  Püha Vladimiri ordeni 4. klassi kavaler (24.05.1809)

## Viited
Mihhail Taube (1855−1924)

**Mihhail Ferdinandovitš Taube** (13. aprill (vkj) 1855−20. oktoober 1924) oli Venemaa filosoof, matematik, loogik, poeet, publitsist.
Michael Balint

**Michael Balint** (ungaripäraselt: *Bálint Mihály* [ˈbaːlint ˈmihaːj]; sünnipäraselt *Mihály Maurice Bergsmann*; 3. detsember 1896 Budapest, Ungari – 31. detsember 1970 London, Suurbritannia) oli Ungari päritolu psühhiaater ja psühhoanalüütik, kes on tuntud  panuse tõttu meditsiinilise psühhoanalüüsi ja Balinti gruppide arendamisel.

Ta sündis Budapestis ja lõpetas seal ülikooli arstina 1918. aastal. 1939. aastal emigreerus ta Inglismaale ja asus 1944. aastal tööle Londonisse Tavistocki Instituuti.

## Teaduslik tegevus
Psühhoanalüüsi teoreetikuna kuulub ta nii Budapesti koolkonda (Sándor Ferenczi jt) kui Suurbritannia niinimetatud Sõltumatu rühmituse nime kandvasse koolkonda.

Balinti töö keskendus peamiselt arsti-patsiendi suhetele ja tervishoiutöötajate emotsionaalsele elule. Üks tema olulisemaid ideid oli "patsiendikeskne meditsiiniline psühhoanalüüs", mille kohaselt tervishoiutöötajad peaksid lisaks füsioloogilistele patoloogiatele mõistma ka patsientide emotsionaalseid vajadusi ja kogemusi.

Tuntuks sai ta eelkõige professionaalset arengut toetavate Balinti gruppide kaudu. Balinti grupp on spetsiifiline rühmateraapia vorm, kus tervishoiutöötajad kogunevad, et jagada oma tööga seotud kogemusi, eriti keerukaid juhtumeid ja emotsionaalseid reaktsioone. Grupi eesmärk on aidata tervishoiutöötajatel paremini mõista nende emotsionaalseid reaktsioone ja parandada nende suhteid patsientidega.

## Isiklikku
Tema abikaasa oli psühhoanalüütik ja sotsiaaltöötaja Enid Balint (1903 – 1994).

## Töid
* Balint, M. *Individual Differences of Behaviour in Early Infancy.* Dissertation for Master of Science in psychology. London, 1945.
* Balint, M. *Primary Love and Psycho-Analytic Technique.* 1956.
* Balint, M.  *The doctor, his patient and the illness*. London. Pitman Medical. 2nd edition (1964, reprinted 1986) Edinburgh:Churchill Livingstone; 1957.
* Balint, M., Balint, E. *Psychotherapeutic techniques in medicine*. London:Tavistock publications; 1961
* Balint, M., Balint, E., Gosling, R., Hildebrand, P. *A study of doctors*. London: Tavistock publications; 1966.
* Balint, M., Joyce, D., Marinker, M., Woodcock, J.  *Treatment or diagnosis: a study of repeat prescriptions in general practice*. London: Tavistock publications; 1970.
Atsugi

**Atsugi** (厚木市 *Atsugi-shi*) on linn Jaapanis Kanagawa prefektuuris Honshū saarel.

Linnastaatuse sai 1955. aastal.

1. veebruaril 2024 oli linna elanike arv 223 930.

## Viited

## Välislingid
*http://www.city.atsugi.kanagawa.jp/
Eesti Superkarikas 2024

**Eesti Superkarikas 2024** ametlikult sponsornimega **A. Le Coq Superkarikas 2024** oli 29. Eesti Superkarika võistluste finaal, kus mängisid möödunud hooaja Meistriliiga ja Eesti karika võitjad. Mäng peeti Viljandis Männimäe Jalgpallihallis, ning mängisid Meistriliiga 2023 võitja Tallinna FC Flora ja Eesti karikas 2023 võitja JK Narva Trans.

Superkarikafinaali võitis pärast penaltiseeriat Tallinna FC Flora.

## Vaata ka
*Meistriliiga 2024
*Eesti karikas 2024

## Viited

## Välislingid
*Superkarikas Eesti Jalgpalli Liidu kodulehel
Valge võrkpoorik

**Valge võrkpoorik** (*Ceriporia reticulata*) on klassi *[[Agaricomycetes]]* kuuluv kandseente liik.

## Välislingid
*
Christian Veske

**Christian Veske** (sündinud 22. augustil 1977) on Eesti riigiametnik, alates 2023. aastast soolise võrdõiguslikkuse ja võrdse kohtlemise volinik.

Ta on lõpetanud 2005. aastal klassiõpetaja õppekava Tallinna Ülikooli Haapsalu Kolledžis ja 2016. aastal Tallinna Ülikooli sotsioloogia õppekava magistriõppes.

Aastatel 2006–2011 töötas Veske Sotsiaalministeeriumi soolise võrdõiguslikkuse osakonnas.

Aastatel 2012–2022 töötas ta Euroopa Soolise Võrdõiguslikkuse Instituudis (EIGE), sealhulgas viimase aasta instituudi esindajana Brüsselis.

2023. aastast on Christian Veske Eesti soolise võrdõiguslikkuse ja võrdse kohtlemise volinik. Oma töös on ta pööranud erilist tähelepanu võrdõiguslikkusega seotud riskidele rohepöördes ja tehisaru arengus, rassilisele diskrimineerimisele Eestis ning vanuselisele diskrimineerimisele.

## Viited
Taltech logistika ja tarneahela juhtimimine eriala

Peaeriala keskendub logistika ja tarneahela juhtimisele. Saad teada trendidest tarneahelate digitaliseerimise valdkonnas. Omandad teadmised ostujuhtimises ja laonduses, transpordi juhtimises, transporditehnoloogiates ja ekspedeerimises, aga ka ettevõtete vaheliste suhete paremast haldamises ning koostööst tarneahelas.

Olulised erialaained on näiteks hanke- ja ostujuhtimine, majanduskeskkond ja logistika, tarneahela digitaliseerimine ja strateegia, transport tarneahelas.

Lõpetajate võimalikud töökohad: tootmise juht; hanke- ostu- ja logistikprotsesside juht ettevõttes, tarnijasuhete juht.

Lõpetanu:

* analüüsib ja tõhustab ettevõtte logistilisi ja tarneahela protsesse, sh määratleb nõuded eesmärkidele, tulemusnäitajatele ja kvaliteedile, selgitab välja klientide ootused ja kommunikeerib neid juhtkonnale.
* kaasab ettevõtte osakonnad kliendi ootuste rahuldamiseks ettevõttele kõige kasulikumal moel, sh arendab tarneahela lülide vahelist koostööd ja usaldust.
* viib läbi tarneahela tegevuste võrdlusuuringuid.
* selgitab välja ettevõtte vajaduse logistikateenuste järele ja/või teostab nende ostu ja müüki.
* selgitab välja ka transpordivaldkonna probleemid ettevõttes ja lahendab need.
* teeb koostööd tarneahela teiste lülidega optimaalse varude taseme tagamiseks kogu ahelas.
Euromaidan Press

**Euromaidan Press** (lühend **EP**) on 2014. aastal Ukraina toetajate käivitatud ingliskeelne uudiste veebileht, mida rahastatakse lugejate annetustest ja George Sorosi poolt 1990. aastal asutatud Rahvusvahelisest Renessansi Sihtasutusest. Euromaidan Press on saanud nime Ukraina Euromaidani liikumise järgi. EP on registreeritud valitsusvälise organisatsioonina ja selle eesmärk on pakkuda ingliskeelset materjali neile, kes on huvitatud sellistest Ukraina teemadest nagu ettevõtlus, majandus, sõjaline konflikt ja turism.

## Viited

## Välislingid
*
Harilik uuskuulmiksaba

**Harilik uuskuulmiksaba** (*Neomysis integer*) on müsiidiliste (*Mysidacea*) seltsi kuuluv sale soojalembene vähike, tavalisim liik Läänemere madalamas, vähem kui 15 meetri sügavuses osas.

## Kirjeldus
Uuskuulmiksaba kasvab umbes 17 mm pikkuseks. Tema keha on peaaegu läbipaistev ja kohatise pruuni pigmentatsiooniga. Liigil on hästi arenenud karapaks, mis kaitseb suuri varre otsas esileulatuvaid silmi, pead ja rindmikku. Peal on lühike märgatavalt teravdunud tipuga nokis (rostrum). Kaks paari tundlaid on hästi nähtavad ja neil on sisemine ja välimine lisajätke. Teise paari tundlate välimine lisajätke (eksopood) on lameda plaadi kujuline, servistatud harjastega ja oluline määramistunnus. Rindmikujalad on hästi arenenud, samuti lisajätkega, mis sageli on iseloomuliku sulgja välimusega. Tagakehajalad on väiksemad ja sõrmjad, välja arvatud viimane, lisaharuga ja lamendunud paar, mis moodustab sabalehviku ehk uropoodi.

## Levik
Loom eelistab riimveelisust soolasemale mereveele ja on Põhjameres ja Briti saarte rannikul laigutise levikuga. Liigi levila ulatub Norra põhjarannikust Atlandi ookeani rannikuni Hispaanias.

## Eluviis
Uuskuulmiksaba on kogu Läänemeres massiline liik ja esineb tihedate parvedena. Liik sigib ainult suvel ja annab aastas kaks või harva ka kolm põlvkonda.

Toitumisviisilt on ta kõigesööja või kaldub veidi kiskluse poole, toitudes detriidist, ränivetikatest, niitjatest vetikatest ja väikestest vähilaadsetest. Nagu muud müsiidilised ujuvad uuskuulmiksabad ringi peamiselt põhja lähedal, kuid vahetevahel laskuvad ka põhjale või kinnituvad taimedele ja tõusevad kõrgematesse kihtidesse.

See müsiidiliik moodustab tähtsa osa Läänemere kalade toidus.

Uuskuulmiksaba liigub sageli vertikaalselt vee kõrgemate ja sügavamate kihtide vahel. Ööseks tõuseb ta pinnavee lähedale ja naaseb hommiku saabudes sügavamatesse vetesse, kus püsib terve päeva. Ööpäevane ümbritseva valguse intensiivsuse muutumise tsükkel on peamine tegur, mis kontrollib müsiidide vertikaalset rännet.

Sügisel lahkuvad uuskuulmiksabad parves ranniku lähedusest, veedavad talve sügavamates vetes ja pöörduvad kevadel tagasi. Rännete ajal moodustavad nad sageli suuri parvi, hariliku uuskuulmiksaba parv võib olla kuni 1 km pikkune ja mõne meetri laiune.

## Viited

## Välislingid
* An opossum shrimp (Neomysis integer). - The Marine Life Information Network
Uuskuulmiksaba

**Uuskuulmiksaba** (*Neomysis*; kreekakeelsest liitest neo- 'uus' ja perekonna nimest *[[Mysis]]*) on müsiidiliste seltsi kuuluv vähilaadsete perekond. Liigid asustavad parasvöötme merede rannikulähedasi piirkondi põhjapoolkeral ja Lõuna-Ameerikas. Paljusid liike on leitud ka riim- ja magevees.

Perekonnas on 18 liiki:

* *Neomysis americana* (S. I. Smith, 1873)
* *Neomysis awatschensis* (Brandt, 1851)
* *Neomysis czerniawskii* Derzhavin, 1913
* *Neomysis ilyapai* Holmquist, 1957
* *[[Neomysis integer]]* (Leach, 1814)
* *Neomysis intermedia* (Czerniavsky, 1882)
* *Neomysis japonica* Nakazawa, 1910
* *Neomysis kadiakensis* Ortmann, 1908
* *Neomysis mercedis* Holmes, 1896
* *Neomysis meridionalis* Colosi, 1924
* *Neomysis mirabilis* (Czerniavsky, 1882)
* *Neomysis monticellii* Colosi, 1924
* *Neomysis nakazawai* Ii, 1936
* *Neomysis orientalis* Ii, 1964
* *Neomysis patagona* Zimmer, 1907
* *Neomysis rayii* (Murdoch, 1885)
* *Neomysis sopayi* Holmquist, 1957
* *Neomysis spinosa* Nakazawa, 1910

## Eesti liigid
Eesti vetes Läänemeres esineb perekonna liikidest massiliselt harilik uuskuulmiksaba (*Neomysis integer*).

## Viited
Tabasalu Ulasabat C.F.

**Tabasalu Ulasabat C.F.** (või lihtsalt **Ulasabat**) on Eesti tugevuselt neljandas liigas tegutsev jalgpalliklubi, mis tegutseb Tabasalus.
Ihor Skõbjuk

**Ihor Skõbjuk** (sündinud 1976) on Ukraina sõjaväelane. 

Alates 2024. aasta veebruarist on ta Ukraina dessantvägede ülem.

## Auastmed
* 2023 – brigaadikindral

## Viited
Akanthomyces

***Akanthomyces*** on perekond kottseeni seltsist helekottseenelaadsed.

## Liike
**[[Akanthomyces aculeatus]]*
**[[Akanthomyces muscarius]]*

## Välislingid
*
Aspang-Markt

**Aspang-Markt** on vald *(Marktgemeinde)* Austrias Alam-Austria liidumaal Neunkircheni ringkonnas.

Aspang-Markt asub Wechseli mäe (1743 m) Bucklige Welti madalamas piirkonnas. Seda ümbritseb täielikult Aspangberg-Sankt Peter.

## Ajalugu

Küla on ürikutes esmamainitud 1220. aastal. Selle tähtsus kasvas koos Wechseli kuru ületava tee arendamisega.

## Viited
Aspangberg-Sankt Peter

**Aspangberg-Sankt Peter** on vald *(Gemeinde)* Austrias Alam-Austria liidumaal Neunkircheni ringkonnas.

## Viited
Breitenstein (Alam-Austria)

**Breitenstein** on vald *(Gemeinde)* Austrias Alam-Austria liidumaal Neunkircheni ringkonnas. See on üks UNESCO maailmapärandi nimistusse kuuluva Semmeringi raudteeliini linnadest.  Saksa keelest tõlgituna tähendab nimi "laia kivi" oma suurte kaljupindade tõttu.

## Viited
Suur-Stockholm

**Suur-Stockholm** (rootsi keeles *Storstockholm*) on Stockholmi ümbritsev suurlinnapiirkond. 2005. aastast kuulub Suur-Stockholmi kogu Stockholmi lään.
Malmö vald

**Malmö vald** on vald Rootsis Skåne läänis.

## Endised linnaosad

1996-? jagunes Malmö 10 linnaosaks, mis omakorda jagunesid 134 asumiks.

## Linnapead

Malmö linnapea aastatel 1994–2013 oli eestlane Ilmar Reepalu.

## Viited

## Välislingid
*
The Chemical Brothers

**The Chemical Brothers** on briti elektroonilise muusika duo, mille moodustavad Tom Rowlands (Thomas Owen Mostyn Rowlands) ja Ed Simons (Edmund John Simons). Koos The Prodigy ja Daft Punkiga on nad toonud masside teadvusse elektroonilise muusika klubidest ning toonud oma lavaesitusse ja muusikasse ka mõjutusi rokkmuusikast. The Chemical Brothersi muusikas on ühendatud *[[house]]*, *[[big beat]]*, *[[trip hop]]* ja *[[breakbeat]]*. Ansambli tuntumate lugude hulka kuuluvad "Setting Sun", "Block Rockin' Beats", "Hey Boy Hey Girl", "Let Forever Be" ja "Galvanize".

Ansambel oli tuntud ka kui Dust Brothers, kuid pärast nimest põhjustatud kohtuasja muudeti nimi Chemical Brothersiks.

Chemical Brothersi esimene album "Exit Planet Dust" kogus populaarsust aastal 1995. Albumi populaarseimad ja tuntumad lood on "Life Is Sweet" ja "Chemical Beats". Exit Planet Dustile järgnes 1997. aastal ka populaarne album Dig Your Own Hole, mille tuntuim lugu on "Block Rocking Beats". Tõelise läbimurde tegi Chemical Brothers 1999. aastal oma looga "Hey Boy Hey Girl", millele järgnes väga hästi müüdud album Surrender. Populaarne oli ka "Let Forever Be", mille külalislauljana esines Noel Gallagher ansamblist Oasis.

## Albumid
* "Exit Planet Dust" (1995)
* "Dig Your Own Hole" (1997)
* "Surrender" (1999)
* "Come with Us" (2002)
* "Push the Button" (2005)
* "We Are the Night" (2007)
* "Further" (2010)
* "Born in the Echoes" (2015)
* "No Geography" (2019)
* "For That Beautiful Feeling" (2023)

## Välislingid
*http://www.thechemicalbrothers.com/
Vööt-tagel

**Vööt-tagel** (*Trametes ochracea*) on torikulaadsete seltsi torikuliste sugukonda kuuluv seente liik.

## Välislingid
*
Push the Button

**Push the Button** võib tähendada: 

*The Chemical Brothersi album "Push the Button"
*Sugababesi laul "Push the Button"
Peter Holland

**Peter Holland** on mitme inimese nimi:

***[[Peter Holland (zooloog)|Peter Holland]]** (1963–), Briti zooloog
***[[Peter Holland (jäähokimängija)|Peter Holland]]** (1991–), Kanada jäähokimängija
Meistriliiga 2024

**Meistriliiga 2024** (ametlikult sponsornimega **Premium liiga 2024**) oli Eesti jalgpalli kõrgliiga 34. hooaeg selle taasasutamisest 1992. aastal. 

## Meeskonnad
### Staadionid ja asukohad

### Personal ja võistlusvormid

### Treenerivahetused

## Liigatabel

|-
|colspan="11"| **Allikas:** Eesti Jalgpalli Liit
|}

### Meistriliiga üleminekumängud
Üheksanda koha saanud klubi (JK Tallinna Kalev) läks järgmise hooaja Premium liiga koha nimel vastamisi Esiliiga 2023 teiseks jäänud mittereservklubiga (Viimsi JK).

:*JK Tallinna Kalev võitis koondtulemusega 2:1 ja säilitas koha Premium liigas.*

## Mängutulemused
Iga meeskond mängib kõikide vastastega 4 korda, kaks korda kodus ja kaks korda võõrsil, kokku 36 mängu.

|-
|
### Hooaja esimene pool

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

### Hooaja teine pool

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

 
 
 
 
 
 
 
 
 
 

## Hooaja statistika

|-
|
### Suurimad väravakütid

### Suurimad söötjad

### Kübaratrikid

## Auhinnad
### Igakuised auhinnad

## Vaata ka
*Esiliiga 2024
*Esiliiga B 2024
*II liiga 2024
*III liiga 2024
*IV liiga 2024

## Viited

## Välislingid
*Ametlik koduleht
Georg Allikas

**Georg Allikas** (sündinud 28. novembril 1986) on endine Eesti motokrossisõitja. 

Ta hakkas motokrossisõitu harjutama üheksa-aastaselt ja lõpetas treenimise 2008. aastal. 2005. aastast õppis Tallinna Tehnikaülikoolis, kust sai bakalaureuse- ja magistrikraadi (*cum laude*) tootearenduse ja tootmistehnika erialal. 

## Saavutused
Aastatel 1998–2001 võitis Allikas igal aastal Eesti meistrivõistlustel hõbemedali või pronksmedali. Kuigi Eesti meistriks ta ei tulnud, võitis ta mitu korda karikasarja, esimest korda aastal 1998. 2001. aastal tunnistati Georg Allikas aasta parimaks noorsportlaseks, mis oli tingitud tema 18. kohast juunioride Euroopa meistrivõistlustel 85cc klassis.

### Juunioride maailmameistrivõistlused
* 2002 Austria, Möggers – 26. koht;
* 2003 Itaalia, Asti – 23. koht. Esimene stardis saadud kuumarabandus viis võistluse üldkokkuvõttes ebaõnnestumiseni. Teiseks stardiks ei õnnestunud Allikal kahjuks taastuda;
* 2004 Läti, Kegums – 19. koht. Esimese sõidu katkestamine ei võimaldanud tal saavutada head lõpptulemust.

### Muid märkimisväärseid saavutusi
* 2005 Open Eesti meistrivõistlused motokrossis 2. koht;
* 2007 MX1 Eesti karikavõistlused motokrossis 3. koht;
* 2007 EMX-Open (Euroopa meistrivõistlused) Siauliai, Leedu etapp 13. koht;
* 2008 E3 Eesti meistrivõistlused kestvuskrossis 3. koht.

### Medalite kokkuvõte

* 6x Eesti meistrivõistluste hõbe motokrossis;
* 2x Eesti meistrivõistluste pronks motokrossis;
* 1x Läti meistrivõistluste hõbe ja pronks;
* 2x Eesti karikavõistluste kuld motokrossis ja 1x kestvuskrossis.

## Isiklikku
2025. aasta seisuga töötab Georg Allikas veebiarenduse ja digiturunduse valdkonnas isiklike arendusprojektide kallal.

## Viited